Supot

Ang isang súpot ay isang uri ng lalagyan na gawa sa manipis, nababanat, piraso ng plastik, hindi tahing tela, o telang plastik. Ginagamit ito para lagyan at dalhin ang mga produkto tulad ng pagkain, ani, pulbos, yelo, magasin, mga kimikal, at basura. Isang karaniwang anyo ito ng balot o pagbabalot.

Karamihan sa mga supot ay sinasarado ng init sa pinagdugtungan, habang may ilan ang kinabit ng mga pandikit o tinahi

Maraming mga bansa ang nagpapakilala ng batas sa pagtigil ng paggamit ng plastik na supot, dahil hindi lubusang nabubulok ang plastik, na nagdudulot ng walang katapusang polusyon ng plastik at epekto sa kapaligiran. Bawat taon, may mga 1 hanggang 5 trilyong supot ng plastik ang ginagamit at tinatapon sa buong mundo. Mula sa punto ng pagbili hanggang sa patutunguhan, may buhay lamang ang plastik ng 12 minuto. Tinatayang nasa 320 supot kada kapita ang ginamit noong 2014 sa Estados Unidos.

Pag-empake

Kadalasang gumagamit ng mas kaunting materyal ang mga supot na plastik kaysa mga kahon, karton, o garapon, kaya, kadalasang tinituring ito na "nabawasan o napababa ang pagbalot/pag-empake." Depende sa paggawa, maaring iresiklo ang mga supot na plastik para gawin uling plastik. Maaring silang sunugin sa mga wastong pasilidad para sa pagpalit ng basura-sa-enerhiya. Matibay at hindi nakakapinsala ang mga ito sa sanitaryong landfill (o lupang imbakan ng basura). Bagaman, kung tinapon ng hindi maayos, makakalikha ang mga supot na plastik ng di-kaaya-ayang kalat at nakakapinsala sa ilang uri ng wildfire (o sunog na madaling kumalat). May mababang bilis ng pagreresiklo ang mga supot na plastik dahil sa kakulangan ng kakayahang humiwalay. Nagdudulot ang magkahalong materyal na pagresiklo ng kontaminasyon ng materyal. Bagaman, nagagamit muli ang mga supot na plastik bago itapon na ito sa bilis na 1.6 na beses.

Panganib sa mga bata 
Ang maninipis, naaayong plastik na supot, lalo na ang supot para sa tuyong paglilinis, ay may potensyal na hadlangan ang paghinga kapag sinuot sa ulo. Dahil dito, may 25 bata sa Estados Unidos ang di-nakahinga bawat taon dahil sa mga plastik na supot, halos siyam-ikasampu (o 90%) sa mga ito ay mas mababa sa isang gulang. Nagdulot ito ng tinatakang boluntaryong babala sa ilang mga supot na nagsasabing nagdudulot ito ng panganib sa mga maliliit na bata.

Mga sanggunian

 
Bag